પણ આ બાબત માત્ર વસિયત વિશે નથી. તેમના વોઈસ નોટ્સ, પિક્ચર્સ, મૅસેજીસ અને પત્રો વિશે છે. લોકો મૃત્યુને નકારાત્મકતા સાથે જોડી દે છે. પણ મૃત્યુ તો જીવનનો ભાગ છે, એક કુદરતી પ્રક્રિયા છે અને દરેક વ્યક્તિએ કોઈક સમયે તેનો સામનો કરવો જ પડશે. વેદિકા ભારપૂર્વક જણાવે છે કે, “મારી સર્વિસ દ્વારા, પ્રિયજનને ખોઈ દેવાનાં દુ:ખને હું ઓછું દુ:ખદ બનાવવા માંગુ છું. આ નકારાત્મક બાબત નથી, પણ તમે પાછળ છોડી જશો, તેવા તમારા પ્રિયજન માટે, તમારી લાગણીઓને સુરક્ષિત રાખવાની વાત છે”.